মধ্যপ্রদেশ বিধানসভা নির্বাচন, ২০১৮
২০১৮ সালের ২৮ নভেম্বর ভারতের মধ্যপ্রদেশ রাজ্যের ২৩০টি বিধানসভা কেন্দ্রের বিধায়ক নির্বাচনের জন্য মধ্যপ্রদেশ বিধানসভা নির্বাচন অনুষ্ঠিত হয়। এই নির্বাচনটিকে ভারতীয় জনতা পার্টি (বিজেপি) ও ভারতীয় জাতীয় কংগ্রেসের (কংগ্রেস) মধ্যে প্রত্যক্ষ রাজনৈতিক যুদ্ধ মনে করা হয়েছিল। একদিকে যেমন রাজ্যের শিবরাজ সিং চৌহান সরকার চতুর্থবারের জন্য জয়লাভ করার চেষ্টা করছিল, অন্যদিকে কংগ্রেস ২০১৩ সালের নির্বাচনে হারের পর রাজ্যে সরকার গঠনের লক্ষ্যে নির্বাচনে অবতীর্ণ হয়েছিল। এই নির্বাচনের পর ত্রিশঙ্কু বিধানসভা গঠিত হয়। কংগ্রেস এই নির্বাচনে একক বৃহত্তম দল হিসেবে উঠে আসে। কিন্তু সর্বাধিক সংখ্যক ভোট পায় বিজেপি।